CELEX: 32021D1214
Language: hr
Date: 2021-07-22 00:00:00
Title: Provedbena odluka Komisije (EU) 2021/1214 оd 22. srpnja 2021. o odobrenju Poljskoj da u skladu s Direktivom Vijeća 2002/53/EZ zabrani stavljanje na tržište konoplje sorte Finola na svojem državnom području (priopćeno pod brojem dokumenta C(2021) 5295) (Vjerodostojan je samo tekst na poljskom jeziku)

26.7.2021   
               
               
                  HR
               
               
                  Službeni list Europske unije
               
               
                  L 265/1
               
            
         PROVEDBENA ODLUKA KOMISIJE (EU) 2021/1214
         оd 22. srpnja 2021.
         o odobrenju Poljskoj da u skladu s Direktivom Vijeća 2002/53/EZ zabrani stavljanje na tržište konoplje sorte Finola na svojem državnom području
         
            
               (priopćeno pod brojem dokumenta C(2021) 5295)
            
         
         (Vjerodostojan je samo tekst na poljskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 18.,
         budući da:
         
                     (1)
                  
                  
                     U skladu s Direktivom 2002/53/EZ Komisija u seriji C Službenog lista Europske unije objavljuje zajednički katalog sorata poljoprivrednih biljnih vrsta (2) koji obuhvaća određene sorte konoplje.
                  
               
                     (2)
                  
                  
                     Člankom 32. stavkom 6. Uredbe (EU) br. 1307/2013 Europskog parlamenta i Vijeća (3) osigurava se da se, kako bi se spriječila dodjela potpora za nezakonite usjeve, površine koje se koriste za proizvodnju konoplje mogu smatrati prihvatljivima samo ako sadržaj tetrahidrokanabiola (THC) u korištenim sortama ne prelazi 0,2 %.
                  
               
                     (3)
                  
                  
                     Člankom 9. stavkom 5. Delegirane uredbe Komisije (EU) br. 639/2014 (4) utvrđeno je da ako dvije godine zaredom prosjek svih uzoraka određene sorte konoplje premašuje sadržaj THC-a utvrđen u članku 32. stavku 6. Uredbe (EU) br. 1307/2013, država članica mora obavijestiti Komisiju o zahtjevu za odobrenje zabrane stavljanja na tržište takve sorte u skladu s člankom 18. Direktive 2002/53/EZ.
                  
               
                     (4)
                  
                  
                     Komisija je 19. siječnja 2021. zaprimila zahtjev Poljske za odobrenje zabrane stavljanja na tržište sorte konoplje Finola na cijelom njezinu državnom području u skladu s člankom 9. stavkom 5. Delegirane uredbe (EU) br. 639/2014. Poljska je obavijestila Komisiju da je analizom utvrđeno da je prosjek svih uzoraka sorte Finola drugu godinu zaredom premašio sadržaj THC-a od 0,2 % utvrđen u članku 32. stavku 6. Uredbe (EU) br. 1307/2013.
                  
               
                     (5)
                  
                  
                     U skladu s člankom 18. Direktive 2002/53/EZ državi članici se na zahtjev može odobriti da zabrani stavljanje na tržište sorte uvrštene u zajednički katalog sorata ako uzgoj takve sorte predstavlja rizik za okoliš ili zdravlje ljudi.
                  
               
                     (6)
                  
                  
                     THC ima psihotropni učinak i potrebno je ograničiti izloženost ljudi ograničavanjem prisutnosti THC-a u sortama konoplje koje se stavljaju na tržište.
                  
               
                     (7)
                  
                  
                     Stoga bi Poljskoj trebalo odobriti da zabrani stavljanje na tržište konoplje sorte Finola na cijelom svojem državnom području.
                  
               
                     (8)
                  
                  
                     Kako bi se Komisiji omogućilo obavješćivanje ostalih država članica i ažuriranje zajedničkog kataloga sorata poljoprivrednih biljnih vrsta, od Poljske bi trebalo zatražiti da obavijesti Komisiju o datumu od kojeg namjerava početi primjenjivati odobrenje izdano ovom Odlukom.
                  
               
                     (9)
                  
                  
                     Mjere predviđene u ovoj Odluci u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Poljska može zabraniti stavljanje na tržište konoplje sorte Finola na cijelom svojem državnom području u skladu s člankom 18. Direktive 2002/53/EZ.
         
         
            Članak 2.
            Poljska obavješćuje Komisiju o datumu od kojeg će primjenjivati odobrenje iz članka 1.
         
         
            Članak 3.
            Ova je Odluka upućena Republici Poljskoj.
         
         
            Sastavljeno u Bruxellesu 22. srpnja 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 193, 20.7.2002., str. 1.
         
         
            (2)  Zajednički katalog sorata poljoprivrednih biljnih vrsta Dodatak 2021/2 (SL C 42, 5.2.2021.).
         
            (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.).
         
            (4)  Delegirana uredba Komisije (EU) br. 639/2014 od 11. ožujka 2014. o dopuni Uredbe (EU) br. 1307/2013 Europskog parlamenta i Vijeća o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike te o izmjeni Priloga X. toj Uredbi (SL L 181, 20.6.2014., str. 1.).